การช่วยเหลือคนที่เป็นโรคลมแดด การป้องกันโรคลมแดด
ขึ้นกับอาการของโรคและผู้ป่วย คุณอาจโทรหาแพทย์เจ้าของไข้คุณหรือโทรหา 911 สังเกตอาการของโรคอย่างใกล้ชิด การเป็นโรคลมแดดนานๆ สามารถทำลายสมอง สร้างความกังวล งุนงง หมดสติ ปวดหัว วิงเวียน ประสาทหลอน หมดสติ และมีอาการอื่นร่วมได้  อีกทั้งยังส่งผลกระทบต่อหัวใจ ไตและกล้ามเนื้อ  เพื่อป้องกันอาการรุนแรงที่อาจเกิดขึ้น เมื่อคุณสังเกตว่าผู้ป่วยมีอาการเหล่านี้ แนะนำให้โทรหาหน่วยบริการฉุกเฉินทันที:    อาการช็อก เช่น ปากม่วง เล็บมือม่วง อาการมึนงง หมดสติ อุณหภูมิร่างกายสูงกว่า 38.9 องศาเซลเซียส หายใจเร็วหรืออัตราการเต้นของหัวใจเร็ว หัวใจเต้นอ่อน เซื่องซึม คลื่นไส้ อาเจียน ปัสสาวะมีสีเข้ม อาการชัก ถ้าผู้ป่วยมีอาการนี้ ให้จัดการพื้นที่ให้โล่ง หาหมอนวางรองหัว เพื่อไม่ให้หัวกระทบกับพื้นระหว่างการชัก   ถ้าหากมีอาการเบากว่านี้เกิดขึ้นนาน (นานกว่า 1 ชั่วโมง) ให้โทรหาหน่วยบริการฉุกเฉิน สิ่งแรกที่เรามักจะทำเมื่อไม่สบายคือกินยา แต่ถ้าคุณเป็นโรคลมแดด การกินยาบางอย่างอาจยิ่งทำให้อาการแย่ลง อย่าให้ยาลดไข้อย่างแอสไพรินหรือพาราเซตามอล ตัวยาเหล่านี้เป็นอันตรายต่อโรคลมแดดเพราะอาจทำให้มีเลือดออก จะยิ่งเป็นปัญหารุนแรงถ้าหากผู้ป่วยมีแผลพุพองจากแดดเผา การให้ยาลดไข้เหมาะสำหรับผู้ที่มีเชื้อโรคในร่างกาย แต่ไม่เหมาะกับผู้ที่มีอาการลมแดด  อย่าให้ผู้ป่วยกินอะไรเด็ดขาดหากมีอาการอ้วกหรือหมดสติ เพราะอาจทำให้สำลักถึงตายได้ ขณะที่รอหน่วยบริการฉุกเฉิน ให้ผู้ป่วยพักในที่ร่ม อากาศเย็น (อยู่ในห้องที่มีเครื่องปรับอากาศได้จะดีมาก) ให้ผู้ป่วยแช่ตัวในน้ำเย็น หรืออาบน้ำเย็น หรือแช่ตัวในบ่อน้ำที่อยู่ใกล้เคียง แต่หลีกเลี่ยงน้ำที่เย็นมากจนเกินไป เช่นการใช้น้ำแข็ง เพราะความเย็นมากๆ จะทำให้เราตรวจการเต้นของหัวใจได้ยาก  ห้ามทำเช่นนั้นกับผู้ป่วยที่หมดสติ ควรใช้ผ้าเย็นเปียกวางที่หลังคอ ต้นขา และใต้รักแร้ ถ้าเป็นไปได้ ให้พ่นน้ำและพัดให้กับผู้ป่วยเพื่อช่วยระบายให้ความร้อนออกจากตัว  การพ่นน้ำเย็นหรือวางผ้าเย็นบนตัวผู้ป่วยจะช่วยให้ความเย็นเข้าสู่ตัวผู้ป่วยให้ง่ายกว่าการอาบน้ำหรือแช่ตัวผู้ป่วยในน้ำเย็น   ถอดเสื้อผ้าที่ไม่จำเป็นของผู้ป่วย เช่น หมวก รองเท้า ถุงเท้า เพื่อให้ระบายความร้อนได้เร็วขึ้น อย่าเช็ดตัวผู้ป่วยด้วยแอลกอฮอล์ เพราะนั่นเป็นแค่ความเชื่อผิดๆ แอลกอฮอล์ช่วยทำให้ร่างกายเย็นเร็วเกินไป ส่งผลให้อุณหภูมิร่างกายผันผวน เป็นอันตรายมาก ควรเช็ดตัวด้วยน้ำเย็นเท่านั้น ให้ผู้ป่วยจิบเกเตอเรดหรือน้ำเกลือ ปริมาณเกลือ 1 ช้อนโต๊ะต่อน้ำ 1 ลิตรเพื่อป้องกันอาการขาดน้ำและขาดเกลือแร่จากการเสียเหงื่อ ให้ผู้ป่วยค่อยๆ จิบ เพื่อช่วยลดอาการช็อก ถ้าไม่มีน้ำเกลือหรือเกลือแร่ ให้ดื่มน้ำเปล่าก็ช่วยได้  อีกทางเลือกหนึ่งก็คือให้กินเกลือแคปซูลเพื่อให้น้ำและเกลือแร่ในร่างกายสมดุล สามารถดูวิธีใช้ได้ข้างขวด เมื่อผู้ป่วยสงบ ผู้ป่วยจะสามารถช่วยตัวเองได้มากขึ้น  ผู้ป่วยจะคลายกังวลและหายใจได้ลึกขึ้น พยายามให้ผู้ป่วยคิดถึงเรื่องอื่นๆ แทนที่จะคิดถึงอาการที่เป็นอยู่ ความกังวลจะทำให้หัวใจเต้นเร็วขึ้น และทำให้อุณหภูมิร่างกายเพิ่มขึ้น คุณสามารถเรียนรู้วิธีการควบคุมอารมณ์ให้สงบเมื่อเจอเรื่องกังวลได้ด้านล่างนี้  นวดกล้ามเนื้อผู้ป่วยเบาๆ เพื่อให้เลือดไหลเวียนในกล้ามเนื้อได้ดียิ่งขึ้น  ตะคริวเป็นหนึ่งในอาการเริ่มต้นของโรคลมแดด มักเกิดบริเวณน่องเป็นส่วนมาก หนึ่งในอาการเด่นที่สุดของลมแดดคือการเป็นลม เพื่อป้องกันอันตรายจากการเป็นลม เราควรให้ผู้ป่วยนอนลงกับพื้น  ถ้าผู้ป่วยเป็นลม ให้ผู้ป่วยนอนตะแคงขวาและงอเข่าซ้าย ท่านี้เรียกว่าท่าฟื้นตัว  ตรวจช่องปากดูว่าผู้ป่วยจะอาเจียนหรือไม่ เพื่อป้องกันอาการสำลัก การให้ผู้ป่วยนอนตะแคงขวาเพราะหัวใจอยู่ทางด้านซ้ายและเป็นฝั่งที่สำคัญสำหรับการไหลเวียนของเลือด ผู้สูงอายุ คนที่ทำงานกลางแดดร้อน คนอ้วน ผู้ป่วยเป็นโรคเบาหวาน โรคไต โรคหัวใจหรือมีปัญหาเกี่ยวกับการไหลเวียนโลหิต และเด็กทารก ผู้ที่ต่อมเหงื่อทำงานไม่ดีมีโอกาสมากที่จะเป็นโรคลมแดด ให้หลีกเลี่ยงกิจกรรมที่ต้องโดนความร้อนมากๆ เช่น การออกกำลังกายกลางแจ้ง การห่อตัวเด็กทารกหนาเกินไป หรือการอยู่ท่ามกลางอากาศร้อนนานเกินไปโดยไม่ได้ดื่มน้ำ  การให้ผู้ป่วยกินยาอาจเป็นอันตรายต่อร่างกายมากกว่าเดิม เช่น ยาเพื่อลดความดันโลหิต ขับปัสสาวะ และยาที่ใช้กับโรคซึมเศร้า โรควิกลจริตหรือโรคสมาธิสั้น ถ้าความร้อนสูงกว่า 32 องศาเซลเซียสให้ระวัง หลีกเลี่ยงการพาเด็กทารกหรือผู้สูงอายุออกไปเจอกับความร้อนสูงเช่นนี้   ระวังปรากฏการณ์เกาะความร้อน ปรากฏการณ์นี้เกิดขึ้นเมื่อพื้นที่รอบนอกอากาศเย็นกว่าในเมือง ผู้คนแออัดในเมืองทำให้อุณหภูมิเพิ่มขึ้น 1-2 องศาเซลเซียส ซึ่งสูงกว่าในพื้นที่รอบนอก ในตอนกลางคืนอุณหภูมิในเมืองกับพื้นที่รอบนอกอาจต่างกันมากถึง 5 องศาเซลเซียส อุณหภูมิที่ต่างกันมากแบบนี้อาจเกิดขึ้นเพราะมลพิษ ก๊าซเรือนกระจก คุณภาพน้ำ ผลจากการใช้เครื่องปรับอากาศและการใช้พลังงาน   ใส่เสื้อผ้าบางให้เหมาะสมกับสภาพอากาศ ให้หลบแดดบ้าง หากต้องทำงานกลางแจ้ง ทาครีมกันแดดด้วยเพื่อป้องกันผิวไหม้แดด ใส่หมวกเสมอเมื่อออกแดด โดยเฉพาะผู้ที่เป็นลมแดดง่าย   โรคลมแดดอาจเกิดจากการนั่งในรถร้อน อย่าทิ้งเด็กไว้ในรถคนเดียวเป็นอันขาด แม้ว่าจะทิ้งไว้ไม่กี่นาทีก็ตาม ถ้าอยากออกกำลัง หลีกเลี่ยงเวลาที่ร้อนที่สุดของวัน ซึ่งคือเวลา 11.00 – 15.00 น. อย่าดื่มเครื่องดื่มที่มีคาเฟอีน เพราะคาเฟอีนจะทำให้ร่างกายตื่นตัวในเวลาที่ต้องสงบผ่อนคลาย แม้ว่ากาแฟดำจะมีน้ำเป็นส่วนประกอบถึงร้อยละ 95 แต่คาเฟอีนที่อยู่ในนั้นก็เป็นอันตรายต่อร่างกายผู้ป่วยที่เป็นโรคลมแดดได้ อีกทั้งคาเฟอีนนังทำให้หัวใจเต้นแรงและเร็วกว่าเดิมด้วย แอลกอฮอล์จะทำให้อุณหภูมิร่างกายเปลี่ยนแปลง ทำให้หลอดเลือดหดตัว ทำให้เลือดไหลเวียนเพื่อสร้างความอบอุ่นให้ร่างกายได้ยากขึ้น
โทรหาหน่วยบริการฉุกเฉิน. หลีกเลี่ยงการให้ยา. ทำให้อุณหภูมิร่างกายลดลง. ให้ดื่มน้ำและเกลือแร่. พยายามให้ผู้ป่วยผ่อนคลาย. ให้ผู้ป่วยนอนลง. รู้ว่าใครมีความเสี่ยงที่จะเป็น. ดูสภาพอากาศอย่างใกล้ชิด. อย่าอยู่ในที่ที่ได้รับแดดโดยตรง. ดื่มน้ำเยอะๆ สังเกตสีปัสสาวะ ซึ่งควรมีสีเหลืองอ่อนๆ 
 หลีกเลี่ยงการดื่มเครื่องดื่มแอลกอฮอล์นอกบ้านหรือในวันที่อากาศร้อน.
https://www.wikihow.com/Treat-Sunstroke https://www.wikihow.com/Treat-Sunstroke
Helping Someone with Sunstroke Preventing Sunstroke